রুশ–জাপান যুদ্ধ
মে মাসের শেষের দিকে দ্বিতীয় প্রশান্ত মহাসাগরীয় স্কোয়াড্রন ভ্লাদিভোস্টকে পৌঁছানোর শেষ পর্যায়ে ছিল। তারা জাপান ও কোরিয়ার মধ্যে অবস্থিত সংক্ষিপ্ত ঝুঁকিপূর্ণ পথটিই বেছে নিয়েছিল এবং ধরা পড়ার ভয়ে রাতে যাত্রা করেছিল। দুর্ভাগ্যজনকভাবে, রুশ নৌবহরের দুইটি হাসপাতাল-জাহাজ যুদ্ধের প্রচলিত নিয়ম অনুসারে তাদের বাতি জ্বালিয়ে রেখেছিল, যার ফলে জাপানি সশস্ত্র বাণিজ্যিক ক্রুজার 'শিনানো মারু' তাদেরকে দেখে ফেলে। বেতার মারফত তারা এ খবর তোজোর সদর দপ্তরে প্রেরণ করে এবং জাপানি সম্মিলিত নৌবহর সেখান থেকে তৎক্ষণাৎ রওনা হয়ে যায়। ১৯০৫ সালের ২৭–২৮ মে জাপানিরা সুশিমা প্রণালীতে রুশদেরকে আক্রমণ করে। রুশ নৌবহরটি প্রায় সম্পূর্ণরূপে ধ্বংস হয়ে যায়, এবং তারা আটটি যুদ্ধজাহাজ, অনেকগুলো ছোট জাহাজ এবং ৫,০০০-এর বেশি লোক হারায়। অপরপক্ষে জাপানিরা মাত্র তিনটি টর্পেডো বোট এবং ১১৬ জন লোক হারায়। কেবল তিনটি রুশ জাহাজ ভ্লাদিভোস্টকে পৌঁছতে সক্ষম হয়।
রুশ যুদ্ধাপরাধসমূহ
১৬৪০-এর দশকে লেনা নদীর নিকটে রুশ অগ্রাভিযানের সময় বহুসংখ্যক ইয়াকুত নিহত হয়, এবং ১৬৯০-এর দশকে রুশরা কামচাটকায় অসংখ্য কোরিয়াক, কামচাদাল ও চুকচি জাতির মানুষকে হত্যা করে। লেনা নদীর তীরবর্তী অঞ্চলে বসবাসকারী ইয়াকুতদের ৭০% ৪০ বছরের মধ্যে প্রাণ হারায় এবং কর আদায়ে তাদের বাধ্য করার জন্য রুশরা স্থানীয় নারী ও শিশুদের ধর্ষণ ও ক্রীতদাসে পরিণত করার পন্থা গ্রহণ করে।